pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ ดำเนินโครงการร่วมพัฒนาพื้นที่กองบัญชาการตำรวจตระเวนชายแดนเพื่อดำเนินการตาม “หลักปรัชญาของเศรษฐกิจพอเพียง”
วันพฤหัสบดีที่ 7 มีนาคม 2562
กระทรวงเกษตรฯ ดําเนินโครงการร่วมพัฒนาพื้นที่กองบัญชาการตํารวจตระเวนชายแดนเพื่อดําเนินการตาม “หลักปรัชญาของเศรษฐกิจพอเพียง”
กระทรวงเกษตรฯ ดําเนินโครงการร่วมพัฒนาพื้นที่กองบัญชาการตํารวจตระเวนชายแดนเพื่อดําเนินการตาม “หลักปรัชญาของเศรษฐกิจพอเพียง” พร้อมจัดเตรียมพันธุ์พืช พันธุ์ข้าว พันธุ์ปลา และพันธุ์สัตว์ ตั้งเป้าให้แล้วเสร็จภายในเดือน พ.ค. 62 นี้
นายระพีภัทร์ จันทรศรีวงศ์ ผู้ช่วยปลัดกระทรวงเกษตรและสหกรณ์เป็นผู้แทนปลัดกระทรวงเกษตรและสหกรณ์ เข้าร่วมประชุมคณะกรรมการโครงการร่วมพัฒนาพื้นที่กองบัญชาการตํารวจตระเวนชายแดนเพื่อดําเนินการตาม “หลักปรัชญาของเศรษฐกิจพอเพียง” โดยมี พล.ต.อ.จักรทิพย์ ชัยจินดา ผู้บัญชาการตํารวจแห่งชาติ เป็นประธาน พร้อมด้วยหน่วยงานที่เกี่ยวข้องในสังกัดกระทรวงเกษตรฯ ผู้บัญชาการตํารวจตระเวนชายแดน รองผู้บัญชาการตํารวจตระเวนชายแดน ที่ปรึกษาสํานักงาน กปร. รองอธิบดีกรมโยธาธิการและผังเมือง และเจ้าหน้าที่เกี่ยวข้อง เข้าร่วมการประชุม ณ ห้องประชุมวิปุลากร อาคารจุลละพราหมณ์ กองบัญชาการตํารวจตระเวนชายแดน
นายระพีภัทร์ กล่าวว่า โครงการดังกล่าว สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระราชทานโฉนดที่ดินค่ายพระรามหก และค่ายนเรศวรให้กองบัญชาการตํารวจตระเวนชายแดน เพื่อเป็นสถานที่ฝึกปฏิบัติงานและเพื่อประโยชน์ในทางราชการและพัฒนาพื้นที่ในการทําเกษตรอินทรีย์ เกษตรผสมผสาน ตามหลักปรัชญาของเศรษฐกิจพอเพียง เพื่อสืบสาน รักษา และต่อยอดโครงการพระราชดําริของพระบาทสมเด็จพระปรมินทรมหาภูมิพลอดุลยเดช บรมนาถบพิตรสืบไป
ทั้งนี้ ปลัดกระทรวงเกษตรและสหกรณ์ได้มอบหมายให้ทุกหน่วยงานในสังกัดกระทรวงเกษตรและสหกรณ์สนับสนุนโครงการฯ อย่างเต็มที่ และให้ติดตามโครงการฯ อย่างใกล้ชิด โดยโครงการฯ ในส่วนที่กระทรวงเกษตรและสหกรณ์ได้รับมอบหมายมีความก้าวหน้าอย่างมาก ซึ่งได้เริ่มดําเนินโครงการไปแล้วในส่วนของการปรับพื้นที่ การขุดสระ การปรับปรุงเตรียมดินให้เหมาะสม ตามหลักเกษตรทฤษฎีใหม่และปรัชญาของเศรษฐกิจพอเพียง อีกทั้งยังได้จัดเตรียมพันธุ์พืช พันธุ์ข้าว พันธุ์ปลา และพันธุ์สัตว์ต่าง ๆ ไว้ด้วยแล้ว โดยตั้งเป้าหมายว่าจะให้แล้วเสร็จภายในเดือนพฤษภาคม 2562 นี้ โดยใช้งบประมาณดําเนินการ จํานวน 7.2 ล้านบาท
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ผู้อำนวยการบริหาร Environmental Justice Foundation (EJF) เข้าเยี่ยมคำนับ รอง นรม. และ รมว.กห.
วันพุธที่ 16 สิงหาคม 2560
ผู้อํานวยการบริหาร Environmental Justice Foundation (EJF) เข้าเยี่ยมคํานับ รอง นรม. และ รมว.กห.
ผู้อํานวยการบริหาร Environmental Justice Foundation (EJF) เข้าเยี่ยมคํานับ รอง นรม. และ รมว.กห.
พล.ต.คงชีพ ตันตระวาณิชย์ โฆษก กห. เปิดเผยว่า เมื่อ 16 ส.ค.60 เวลา 10.45 น. พล.อ.ประวิตร วงษ์สุวรรณ รอง นรม. และ รมว.กห. ให้การต้อนรับการเยี่ยมคํานับของ นาย Steve Trent ผู้อํานวยการบริหาร Environmental Justice Foundation (EJF) และคณะ ณ ศาลาว่าการกลาโหม
นาย Steve Trent ได้กล่าวชื่นชม ทุกหน่วยงานของไทยที่ใช้ความพยายามทุ่มเททํางานร่วมกัน ในการแก้ปัญหาการทําประมงผิดกฎหมาย (IUU Fishing) ทั้งการแก้ปัญหาด้านแรงงาน ด้านการประมงและด้านการควบคุม โดยเห็นถึงความพยายามของรัฐบาลในการสนับสนุนทั้ง ด้านงบประมาณ การบูรณาการหน่วยงาน และการบริหารจัดการ และการสร้างความร่วมมือจากภาคประชาชนในการแก้ปัญหามาโดยตลอด ซึ่งแสดงถึงพัฒนาการทางบวกอย่างเห็นได้ชัด พร้อมทั้ง เสนอให้ ไทยเป็นเจ้าภาพจัดการประชุมระดับภูมิภาค เพื่อประชาสัมพันธ์เสนอความสําเร็จของไทยในแนวทางการแก้ปัญหา IUU ทั้งนี้ EJF พร้อมให้การสนับสนุนไทยในการทํางานร่วมกันเพื่อให้สามารถบรรลุเป้าหมายได้ในที่สุด
พล.อ.ประวิตร ฯ ได้กล่าวขอบคุณ EJF ที่สนับสนุนการทํางานและให้คําแนะนําในการแก้ปัญหา IUU ที่เป็นประโยชน์กับไทยมาตลอด โดยที่ผ่านมา ไทยได้พัฒนาทั้งกฎหมาย การจัดการกองเรือประมงให้มีขนาดที่เหมาะสม การพัฒนาระบบติดตาม ควบคุมและเฝ้าระวัง รวมทั้งการคุ้มครองของแรงงานในภาคประมงไม่ให้มีการค้ามนุษย์ ขณะเดียวกัน ไทยสนับสนุนให้การต่อต้านประมงผิดกฎหมาย เป็นวาระที่สําคัญของอาเซียน และผลักดันให้อาเซียนมีนโยบายการประมงร่วมกัน พร้อมกับย้ําว่า ขณะนี้ไทยอยู่ในช่วงเปลี่ยนผ่านจากประเทศที่มีปัญหา ไปสู่ประเทศต้นแบบของการแก้ไขปัญหา โดยเชื่อมั่นว่าในอนาคตอันใกล้ ไทยจะสามารถเป็นตัวอย่างความสําเร็จของการปฏิรูปภาคการประมงได้ ทั้งนี้รัฐบาล จะยังคงมุ่งมั่นและตั้งใจที่จะแก้ไขปัญหาการทําประมงผิดกฎหมายและพร้อมที่จะทํางานร่วมกับ EJF ต่อไป
รัฐบาลไทย-ข่าวทำเนียบรัฐบาล-รมว.วธ.เป็นประธานแถลงข่าวเทศกาล "กรุงเทพฯ:เมืองอาหารอร่อย"
วันอังคารที่ 23 สิงหาคม 2559
รมว.วธ.เป็นประธานแถลงข่าวเทศกาล "กรุงเทพฯ:เมืองอาหารอร่อย"
รมว.วธ.เป็นประธานแถลงข่าวเทศกาล "กรุงเทพฯ:เมืองอาหารอร่อย"
วันที่ 18 สิงหาคม 2559 เวลา 10.30 น. ที่หอประชุมเล็ก ศูนย์วัฒนธรรมแห่งประเทศไทย นายวีระ โรจน์พจนรัตน์ รัฐมนตรีว่าการกระทรวงวัฒนธรรมเป็นประธานแถลงข่าวเทศกาล "กรุงเทพฯ:เมืองอาหารอร่อย" โดยมีผู้บริหารระดับสูงของกระทรวงวัฒนธรรม ผู้ทรงคุณวุฒิด้านอาหาร ผู้แทนจากหน่วยงานที่เกี่ยวข้องและสื่อมวลชนเข้าร่วมงานจํานวนมาก ทั้งนี้ กิจกรรมดังกล่าวจัดขึ้นระหว่างวันที่ 2-5 กันยายน ณ ศูนย์การค้าสยามพารากอน กรุงเทพฯ โดยมีวัตถุประสงค์เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถและเพื่อเผยแพร่มรดกภูมิปัญญาทางวัฒนธรรมด้านอาหารไทยให้คนไทยได้รู้จัก
รัฐบาลไทย-ข่าวทำเนียบรัฐบาล-“รมว.สธ.”นำบุคลากรประกาศเจตนารมณ์ “คนไทยไม่ทนต่อการทุจริต (Zero Tolerance)” ประจำปี 2560
วันศุกร์ที่ 8 ธันวาคม 2560
“รมว.สธ.”นําบุคลากรประกาศเจตนารมณ์ “คนไทยไม่ทนต่อการทุจริต (Zero Tolerance)” ประจําปี 2560
รัฐมนตรีว่าการกระทรวงสาธารณสุข นําผู้บริหาร บุคลากร ประกาศเจตนารมณ์ “คนไทยไม่ทนต่อการทุจริต (Zero Tolerance)” รวมพลังสร้างสังคมที่ไม่ทนต่อการทุจริต เน้นสร้างวัฒนธรรมต่อต้านการทุจริตอย่างยั่งยืน
รัฐมนตรีว่าการกระทรวงสาธารณสุข นําผู้บริหาร บุคลากร ประกาศเจตนารมณ์ “คนไทยไม่ทนต่อการทุจริต (Zero Tolerance)” รวมพลังสร้างสังคมที่ไม่ทนต่อการทุจริต เน้นสร้างวัฒนธรรมต่อต้านการทุจริตอย่างยั่งยืน ยกระดับธรรมาภิบาลในการบริหารจัดการทุกภาคส่วน ปฏิรูปกระบวนการป้องกันและปราบปรามการทุจริตทั้งระบบมีมาตรฐานเทียบเท่าสากล
วันนี้ (8 ธันวาคม 2560) ที่กระทรวงสาธารณสุข จ.นนทบุรี ศ.คลินิก เกียรติคุณ นพ.ปิยะสกล
สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.เจษฎา โชคดํารงสุข ปลัดกระทรวงสาธารณสุข
นําคณะผู้บริหาร บุคลากรกระทรวงสาธารณสุข ประกาศเจตนารมณ์ต่อต้านการทุจริต เนื่องในวันต่อต้านคอร์รัปชั่นสากล (ประเทศไทย) ภายใต้แนวคิด “คนไทยไม่ทนต่อการทุจริต (Zero Tolerance)” กระทรวงสาธารณสุข ประจําปี 2560
ศ.คลินิก เกียรติคุณ นพ.ปิยะสกล กล่าวว่า เนื่องในวันต่อต้านคอร์รัปชั่นสากล (ประเทศไทย) รัฐบาลได้ให้ความสําคัญในการแก้ปัญหาการทุจริตเป็นวาระเร่งด่วนและเป็นวาระแห่งชาติ เพื่อขับเคลื่อนยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 สู่การปฏิบัติอย่างยั่งยืนและเป็นรูปธรรมภายใต้แนวคิด “คนไทยไม่ทนต่อการทุจริต (Zero Tolerance)” โดยเน้นวางรากฐานการแก้ไขปัญหาการทุจริตอย่างยั่งยืน มีหน่วยงานภาครัฐ เอกชน และประชาชนร่วมกันขับเคลื่อนยุทธศาสตร์ชาติ เพื่อยกระดับค่าดัชนีการรับรู้การทุจริต ซึ่งขณะนี้อยู่ลําดับที่ 5 ใน 10 ประเทศอาเซียน โดยกระทรวงสาธารณสุข ได้สนับสนุนให้การป้องกันและปราบปรามการทุจริตเป็นวาระสําคัญสอดรับเจตจํานงของรัฐบาล มุ่งแก้ไขปัญหาการทุจริตและประพฤติมิชอบ ให้บุคลากรกระทรวงสาธารณสุขมีความซื่อสัตย์สุจริตควบคู่กับการสร้างเครือข่ายความร่วมมือทุกภาคส่วน ปลูกฝังแนวคิดในการแยกเรื่องประโยชน์ส่วนตัวออกจากเรื่องประโยชน์ส่วนรวม มีจิตพอเพียง และจัดการลดผลประโยชน์ทับซ้อนในกระทรวงสาธารณสุข เพื่อให้ประเทศไทยโปร่งใสและเป็นที่ยอมรับในระดับสากล
ด้าน นพ.เจษฎา กล่าวว่า ข้าราชการ เจ้าหน้าที่กระทรวงสาธารณสุข พร้อมกันร่วมประกาศจุดยืนในการไม่ยอมรับการทุจริตคอร์รัปชั่นทุกรูปแบบ โดยใช้มาตรการ “3 ป. 1 ค.” คือ ปลูกและปลุกจิตสํานึก ป้องกัน ปราบปราม และเครือข่าย ในการป้องกันและปราบปรามการทุจริตให้เข้มแข็ง ตามหลักธรรมาภิบาลการบริหารงานที่โปร่งใส ซึ่งเป็น 1 ใน 4 ยุทธศาสตร์สําคัญในการปฏิรูปกระทรวงสาธารณสุข โดยมีศูนย์ปฏิบัติการต่อต้านการทุจริต ร่วมสร้างวัฒนธรรมความซื่อสัตย์สุจริตให้เกิดขึ้นในกระทรวงสาธารณสุขอย่างจริงจัง โดยน้อมนําหลักปรัชญาเศรษฐกิจพอเพียงมาใช้ สร้างค่านิยมซื่อสัตย์สุจริต ลดความเสี่ยงในการทุจริต และทําหน้าที่ตรวจสอบและเฝ้าระวังการทุจริตโดยมี ช่องทางรับเรื่อง/แจ้งเบาะแสทางตู้ไปรษณีย์ 9 ปณฝ .กระทรวงสาธารณสุข หรือทางเว็บไซต์ https://www.stopcorruption.moph.go.th
รัฐบาลไทย-ข่าวทำเนียบรัฐบาล-หากเราใส่หน้ากากผ้าอยู่ และมีผู้ป่วยจากการติดไวรัสวิด-19 มาจามใส่ จะส่งผลให้เราติดโรคหรือไม่ ??
วันพฤหัสบดีที่ 26 มีนาคม 2563
หากเราใส่หน้ากากผ้าอยู่ และมีผู้ป่วยจากการติดไวรัสวิด-19 มาจามใส่ จะส่งผลให้เราติดโรคหรือไม่ ??
จะติดไหมนะ
Q: หากเราใส่หน้ากากผ้าอยู่ และมีผู้ป่วยจากการติดไวรัสวิด-19 มาจามใส่ จะส่งผลให้เราติดโรคหรือไม่ ??
A: มีโอกาสติดโรค เพราะว่าปัจจุบันหลักฐานทางการแพทย์ที่มาสนับสนุนว่าการป้องกันการติดเชื้อแบบ 100 % นั้นยังไม่พบ ดังนั้นแม้จะใส่หน้ากากผ้าเพื่อป้องกัน แต่เมื่อเราไปสัมผัสฝอยละอองแบบตรงๆ เช่นนี้ ก็มีโอกาสติดโรคได้ แต่ทั้งนี้การใส่หน้ากากอนามัย หรือหน้ากากผ้า ก็สามารถช่วยลดความเสี่ยงได้เป็นอย่างดีจึงควรใส่เมื่อต้องออกไปในที่สาธารณะ
รัฐบาลไทย-ข่าวทำเนียบรัฐบาล-พ.ร.บ.เจ้าพนักงานตำรวจศาล
วันพฤหัสบดีที่ 6 กันยายน 2561
พ.ร.บ.เจ้าพนักงานตํารวจศาล
รัฐบาลสนับสนุนการยกระดับประสิทธิภาพของกระบวนการยุติธรรมให้สะดวก รวดเร็ว และเป็นธรรม โดยได้อนุมัติหลักการร่าง พ.ร.บ.เจ้าพนักงานตํารวจศาล เพื่อให้ศาลสามารถแต่งตั้งเจ้าหน้าที่เพื่อทําหน้าที่ติดตาม สืบสวน จับกุม ผู้ต้องหาหรือจําเลยที่ศาลได้ออกหมายจับแล้ว
พฤหัสบดีที่ 6 ก.ย.61
พ.ร.บ.เจ้าพนักงานตํารวจศาล
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสนับสนุนการยกระดับประสิทธิภาพของกระบวนการยุติธรรมให้สะดวก รวดเร็ว และเป็นธรรม โดยได้อนุมัติหลักการร่าง พ.ร.บ.เจ้าพนักงานตํารวจศาล เพื่อให้ศาลสามารถแต่งตั้งเจ้าหน้าที่เพื่อทําหน้าที่ติดตาม สืบสวน จับกุม ผู้ต้องหาหรือจําเลยที่ศาลได้ออกหมายจับแล้ว แต่ไม่ปฏิบัติตามหมายเรียกหรือคําสั่งของศาล รวมถึงกลุ่มที่ศาลอนุญาตให้ปล่อยตัวชั่วคราวแล้วหลบหนี ซึ่งมีราว 10,000 รายต่อปี เพื่อให้การพิจารณาพิพากษาคดีอาญาเป็นไปได้อย่างต่อเนื่องรวดเร็ว ลดความกังวลใจของประชาชน และไม่เป็นภาระของเจ้าหน้าที่ตํารวจในการติดตามจับกุม นอกจากนี้เจ้าพนักงานที่ได้รับการแต่งตั้งยังมีหน้าที่รักษาความสงบเรียบร้อยในบริเวณศาลอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-แนวทางเตรียมความพร้อมจัดการศึกษา ก่อนเปิดภาคเรียนปี 2563
วันอังคารที่ 9 มิถุนายน 2563
แนวทางเตรียมความพร้อมจัดการศึกษา ก่อนเปิดภาคเรียนปี 2563
วันอังคารที่ 9 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแนวทางการเตรียมความพร้อมจัดการศึกษาขั้นพื้นฐาน ก่อนเปิดภาคเรียนปีการศึกษา 2563 โดยให้เริ่มนับเวลาเรียน ตั้งแต่วันที่ 1 ก.ค. 63 และนับรวมเวลาเรียนที่เปิดสอนชดเชยให้ครบตามโครงสร้างเวลาเรียน และให้อนุมัติการจบการศึกษา ภายในวันที่ 9 เม.ย. 64 กรณีนักเรียนมีผลการเรียนไม่สมบูรณ์ ให้สถานศึกษาสอนซ่อมเสริม ประเมินผลและอนุมัติจบการศึกษา ภายในวันที่ 15 พ.ค. 64 นอกจากนี้ยังเห็นชอบสนับสนุนค่าใช้จ่ายให้สถานศึกษาสามารถจัดการเรียนการสอนทางไกลในสถานการณ์การแพร่ระบาดของโรค COVID-19 เช่น ค่าใบงาน แบบฝึกหัด และค่าใช้จ่ายของครูและบุคลากรทางการศึกษา ที่ออกไปติดตาม ประเมินผล และเยี่ยมบ้านนักเรียน อีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทส. ประชุมหารือคณะกรรมการแม่น้ำโขงแห่งชาติไทยครั้งที่ 2/2561
วันพฤหัสบดีที่ 8 พฤศจิกายน 2561
ทส. ประชุมหารือคณะกรรมการแม่น้ําโขงแห่งชาติไทยครั้งที่ 2/2561
กระทรวงทรัพยากรธรรมชาติและสิ่งแวดล้อม โดยกรมทรัพยากรน้ํา จัดการประชุมคณะกรรมการแม่น้ําโขงแห่งชาติไทย ครั้งที่ 2/2561 เพื่อปรึกษาหารือการดําเนินการตามระเบียบปฏิบัติ เรื่อง การแจ้ง การปรึกษาหารือล่วงหน้า และข้อตกลง (PNPCA) กรณีโครงการเขื่อนไฟฟ้าพลังน้ําปาก
ทส. ประชุมหารือคณะกรรมการแม่น้ําโขงแห่งชาติไทยครั้งที่ 2/2561
กระทรวงทรัพยากรธรรมชาติและสิ่งแวดล้อม โดยกรมทรัพยากรน้ํา จัดการประชุมคณะกรรมการแม่น้ําโขงแห่งชาติไทย ครั้งที่ 2/2561 เพื่อปรึกษาหารือการดําเนินการตามระเบียบปฏิบัติ เรื่อง การแจ้ง การปรึกษาหารือล่วงหน้า และข้อตกลง (PNPCA) กรณีโครงการเขื่อนไฟฟ้าพลังน้ําปากลาย ของ สปป.ลาว พร้อมทั้งรับทราบความก้าวหน้าในการดําเนินการของคณะทํางานร่วมสาขาทรัพยากรน้ํา ตามกรอบความร่วมมือแม่โขง-ล้านช้าง
วันนี้ (8 พ.ย.61) เวลา 13.30 น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อมเป็นประธานการประชุมคณะกรรมการแม่น้ําโขงแห่งชาติไทย ครั้งที่ 2/2561 โดยมี นายสุวัฒน์ เปี่ยมปัจจัย อธิบดีกรมทรัพยากรน้ํา พร้อมด้วยคณะกรรมการแม่น้ําโขงแห่งชาติไทย และเจ้าหน้าที่ในสังกัดทส. เข้าร่วมประชุม ณ ห้องประชุมสายชล ชั้น 9 กรมทรัพยากรน้ํา
การประชุมดังกล่าวจัดขึ้นเพื่อปรึกษาหารือประเด็นการดําเนินการตามระเบียบปฏิบัติ เรื่อง การแจ้ง การปรึกษาหารือล่วงหน้า และข้อตกลง (PNPCA) กรณีโครงการเขื่อนไฟฟ้าพลังน้ําปากลาย ของสาธารณรัฐประชาธิปไตยประชาชนลาว และรับทราบความก้าวหน้าในการดําเนินการของคณะทํางานร่วมสาขาทรัพยากรน้ํา ตามกรอบความร่วมมือแม่โขง-ล้านช้าง
นอกจากนี้ ยังเป็นการเตรียมการเข้าร่วมประชุมคณะมนตรีคณะกรรมาธิการแม่น้ําโขงครั้งที่ 25 ที่จะจัดขึ้นระหว่างวันที่ 28-29 พฤศจิกายน 2561 ณ เมืองฮาลอง สาธารณรัฐสังคมนิยมเวียดนาม โดยมีวัตถุประสงค์เพื่อร่วมหารือแผนการดําเนินงานประจําปี 2562 ของคณะกรรมาธิการแม่น้ําโขง รวมถึงการเสริมสร้างความร่วมมือกับประเทศคู่เจรจา (จีนและเมียนมาร์) และหุ้นส่วนการพัฒนาอีกด้วย
รัฐบาลไทย-ข่าวทำเนียบรัฐบาล-กระทรวงยุติธรรม หารือมาตรการทางเลือกแทนการจำคุก เพื่อลดปัญหานักโทษล้นเรือนจำ
วันเสาร์ที่ 2 มิถุนายน 2561
กระทรวงยุติธรรม หารือมาตรการทางเลือกแทนการจําคุก เพื่อลดปัญหานักโทษล้นเรือนจํา
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานเปิดสัมมนาเชิงปฏิบัติการ เรื่อง "ก้าวผิดคิดพลาด...ให้โอกาสแก้ตัวใหม่" (มาตรการทางเลือกแทนการจําคุก)
ในวันเสาร์ที่ ๒ มิถุนายน ๒๕๖๑ เวลา ๐๘.๓๐ น. ณ โรงแรมมิราเคิล แกรนด์ คอนเวนชั่น พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานเปิดสัมมนาเชิงปฏิบัติการ เรื่อง "ก้าวผิดคิดพลาด...ให้โอกาสแก้ตัวใหม่" (มาตรการทางเลือกแทนการจําคุก) โดยมี ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม พลอากาศโทนวรัตน์ มังคลา เลขานุการรัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พันตํารวจเอก ณรัชต์ เศวตนันท์ อธิบดีกรมราชทัณฑ์ ผู้บริหารกระทรวงยุติธรรม พร้อมด้วยผู้เชี่ยวชาญ และผู้ทรงคุณวุฒิจากหน่วยงานที่เกี่ยวข้อง เข้าร่วมฯ ทั้งนี้ มีการปาฐกถาพิเศษจากวิทยากรผู้เชี่ยวชาญจากสถานทูตสหรัฐอเมริกาและสถานทูตญี่ปุ่น เพื่อแสวงหามาตรการที่เหมาะสมที่จะนํามาใช้ในการเลี่ยงโทษจําคุกและดําเนินการผลักดันให้หน่วยงานที่เกี่ยวข้องร่วมกันกําหนดทิศทางในการแสวงหามาตรการเลี่ยงโทษจําคุก
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า ปัจจุบันกรมราชทัณฑ์ประสบปัญหานักโทษล้นเรือนจํา จากสถิติพบว่ามีจํานวนผู้ต้องราชทัณฑ์ทั่วประเทศมากถึง ๓๕๐,๓๖๖ คน ซึ่งมากเป็นอันดับที่ ๖ ของโลก อันดับที่ ๓ ของเอเชีย และอันดับ ๑ ของอาเซียน และเนื่องจากกรมราชทัณฑ์ถือเป็นปลายน้ําของกระบวนการยุติธรรม และเป็นหน่วยงานที่ต้องปฏิบัติตามคําพิพากษาของศาล ดังนั้น การแก้ไขปัญหาจึงต้องอาศัยความร่วมมือบูรณาการของทุกหน่วยงานในกระบวนการยุติธรรมแบบองค์รวม ตั้งแต่ตํารวจ อัยการ ศาล ราชทัณฑ์และคุมประพฤติ นอกจากมาตรการลดจํานวนนักโทษเข้าสู่เรือนจําแล้ว ยังต้องให้ความสําคัญกับการดูแลนักโทษขณะที่อยู่ในเรือนจํา ให้มีความรู้ ทักษะอาชีพ รวมทั้งพัฒนาพฤตินิสัย ให้สามารถกลับมาเป็นคนดีของสังคมและไม่หวนกลับไปกระทําผิดซ้ําอีก
รัฐบาลไทย-ข่าวทำเนียบรัฐบาล-พัฒนาประกันสุขภาพ
วันเสาร์ที่ 15 กรกฎาคม 2560
พัฒนาประกันสุขภาพ
จับมือร่วมลงนามบันทึกความเข้าใจ ยกระดับความร่วมมือในระยะยาวสําหรับพัฒนาระบบสุขภาพสู่สังคมผู้สูงอายุ สนับสนุนประชาคมโลกให้มีสุขภาพดี เข้าถึงบริการสุขภาพที่มีคุณภาพ
ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุขไทย, นายยาซูฮิสะ ชิโอซากิ(Mr.Yasuhisa Shiozaki) รัฐมนตรีว่าการกระทรวงสาธารณสุข แรงงานและสวัสดิการญี่ปุ่น จับมือร่วมลงนามบันทึกความเข้าใจ ยกระดับความร่วมมือในระยะยาวสําหรับพัฒนาระบบสุขภาพสู่สังคมผู้สูงอายุ สนับสนุนประชาคมโลกให้มีสุขภาพดี เข้าถึงบริการสุขภาพที่มีคุณภาพ โดยไม่ทิ้งใครไว้ข้างหลัง ภายหลังเข้าร่วมประชุมรัฐมนตรีอาเซียน-ญี่ปุ่น(ASEAN-Japan Health MinistersMeeting)จัดขึ้น ณ กรุงโตเกียว ประเทศญี่ปุ่น ************** กรกฎาคม 2560
รัฐบาลไทย-ข่าวทำเนียบรัฐบาล-ไทยส่งมอบห้องปลอดเชื้อความดันลบ จำนวน 3 ยูนิต ให้แก่โรงพยาบาลในฟิลิปปินส์ [กระทรวงการต่างประเทศ]
วันพฤหัสบดีที่ 4 มิถุนายน 2563
ไทยส่งมอบห้องปลอดเชื้อความดันลบ จํานวน 3 ยูนิต ให้แก่โรงพยาบาลในฟิลิปปินส์ [กระทรวงการต่างประเทศ]
ไทยส่งมอบห้องปลอดเชื้อความดันลบ จํานวน 3 ยูนิต ให้แก่โรงพยาบาลในฟิลิปปินส์
เมื่อวันที่ 1 มิถุนายน 2563 นายวศิน เรืองประทีปแสง เอกอัครราชทูต ณ กรุงมะนิลา พร้อมด้วย นาวาเอก พันณรงค์ ยุทธวงศ์ ผู้ช่วยทูตฝ่ายทหารเรือ และนาง Emilie B. Maramag ผู้ช่วยผู้จัดการบริษัท SCG ประจําฟิลิปปินส์ ได้ร่วมพิธีส่งมอบห้องปลอดเชื้อความดันลบ แบบเคลื่อนที่ได้ (Negative Pressure Mobile Isolation Unit) จํานวน 1 ยูนิต ให้แก่โรงพยาบาลศูนย์โรคปอดฟิลิปปินส์ (Lung Center of the Phililippines) เมืองเกซอนซิตี้ เมโทรมะนิลา โดยมี Dr. Vincent Balanang ผู้อํานวยการโรงพยาบาลฯ เป็นผู้รับมอบ เพื่อใช้รักษาผู้ป่วยโรคติดเชื้อต่างๆ ในโรงพยาบาลต่อไป
ต่อมาเมื่อวันที่ 2 มิถุนายน 2563 เอกอัครราชทูต ณ กรุงมะนิลา และคณะร่วมงานพิธีส่งมอบห้องปลอดเชื้อความดันลบจํานวน 1 ยูนิต แก่โรงพยาบาล Santa Ana กรุงมะนิลา เพื่อสนับสนุนบุคลากรทางการแพทย์ในสถานพยาบาลที่ปฏิบัติหน้าที่แนวหน้าในการรับมือกับการแพร่ระบาดของ COVID-19 ในเขตเมืองของกรุงมะนิลา ในการนี้ นาง Maria Sheilah Laguna-Pangan รองนายกเทศมนตรีกรุงมะนิลา ซึ่งเป็นประธานรับมอบ ได้กล่าวขอบคุณประเทศไทยและสถานเอกอัครราชทูตฯ และบริษัท SCG สําหรับไมตรีจิตครั้งนี้ และเป็นพลังสําคัญในการร่วมกันรับมือปัญหาการระบาดของ COVID-19 ในฟิลิปปินส์
นอกจากนี้ เมื่อวันที่ 3 มิถุนายน 2563 SCG ได้จัดพิธีส่งมอบห้องปลอดเชื้อความดันติดลบอีก 1 ยูนิต ให้กับโรงพยาบาล Dr. Jose Fabella Memorial กรุงมะนิลาด้วยเช่นกัน
รัฐบาลไทย-ข่าวทำเนียบรัฐบาล-หม่อมเต่า สั่งเพิ่มเจ้าหน้าที่ ‘เร่งคืนเงินว่างงานกรณีเหตุสุดวิสัย’
วันพฤหัสบดีที่ 16 กรกฎาคม 2563
หม่อมเต่า สั่งเพิ่มเจ้าหน้าที่ ‘เร่งคืนเงินว่างงานกรณีเหตุสุดวิสัย’
หม่อมเต่า สั่งเพิ่มเจ้าหน้าที่ ‘เร่งคืนเงินว่างงานกรณีเหตุสุดวิสัย’
จากกรณีมีผู้ประกันตนร้องเรียนยังไม่ได้รับเงินว่างงานกรณีเหตุสุดวิสัย ของสํานักงานประกันสังคมหม่อมราชวงศ์จัตุมงคล โสณกุล รัฐมนตรีว่าการกระทรวงแรงงานได้สั่งการให้สํานักงานประกันสังคมตรวจสอบข้อมูลเป็นการด่วน พบว่าผู้ประกันตนที่ร้องเรียนส่วนใหญ่อยู่ในพื้นที่ที่มีการยื่นขอรับเงินว่างงานกรณีเหตุสุดวิสัยเป็นจํานวนมาก อยู่ใน 5 อันดับแรก ได้แก่ สํานักงานประกันสังคมสํานักงานใหญ่ สํานักงานประกันสังคมกรุงเทพมหานครเขตพื้นที่ 3 (เขตดินแดง) เขตพื้นที่ 11 (เขตยานนาวา) เขตพื้นที่ 12 (เขตวัฒนา) และสํานักงานประกันสังคมจังหวัดภูเก็ต ส่งผลให้กําลังเจ้าหน้าที่ในการตรวจสอบข้อมูลไม่เพียงพอ
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงานจึงมอบหมายให้นายทศพล กฤตวงศ์วิมาน เลขาธิการสํานักงานประกันสังคมเพิ่มจํานวนเจ้าหน้าที่เร่งวินิจฉัยเพื่อให้สามารถจ่ายเงินให้แก่ผู้ขอรับสิทธิประโยชน์ได้อย่างรวดเร็วมากขึ้น ทั้งนี้กระบวนการจ่ายสิทธิประโยชน์ดังกล่าวจําเป็นต้องใช้เจ้าหน้าที่ในการตรวจสอบตามขั้นตอนที่กฎหมายกําหนด มิใช่ระบบคอมพิวเตอร์เพียงอย่างเดียว ดังนั้นการเพิ่มกําลังเจ้าหน้าที่จะช่วยให้การคืนเงินว่างงานกรณีเหตุสุดวิสัยทําได้รวดเร็วขึ้น
รัฐบาลไทย-ข่าวทำเนียบรัฐบาล-บีโอไอลงนามบันทึกความเข้าใจกับสหพันธ์อุตสาหกรรมฮ่องกง
วันพุธที่ 4 ธันวาคม 2562
บีโอไอลงนามบันทึกความเข้าใจกับสหพันธ์อุตสาหกรรมฮ่องกง
บีโอไอลงนามบันทึกความเข้าใจกับสหพันธ์อุตสาหกรรมฮ่องกง
บีโอไอลงนามบันทึกความเข้าใจกับสหพันธ์อุตสาหกรรมฮ่องกง
สํานักงานคณะกรรมการส่งเสริมการลงทุน (บีโอไอ) โดยนางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน ลงนามบันทึกความเข้าใจ (MOU) กับสหพันธ์อุตสาหกรรมฮ่องกง (FHKI) โดยนายแดเนียล ยิป ประธานสหพันธ์อุตสาหกรรมฮ่องกง เพื่อส่งเสริมความร่วมมือด้านเศรษฐกิจและการลงทุนระหว่างประเทศไทยและเขตบริหารพิเศษฮ่องกง โดยเฉพาะการย้ายฐานการลงทุนของนักลงทุนฮ่องกงมายังประเทศไทย พร้อมทั้งแลกเปลี่ยนข้อมูลข่าวสารและประสบการณ์ในการดําเนินธุรกิจ และให้การสนับสนุนกิจกรรมส่งเสริมการลงทุนของทั้งสองหน่วยงาน ณ ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-หัวหน้าผู้ตรวจราชการ ก.อุตฯ ลงพื้นที่ศึกษาดูงานอุตสาหกรรมเกษตรแปรรูปผลไม้ตามฤดูกาล จ.ตราด
วันศุกร์ที่ 26 มกราคม 2561
หัวหน้าผู้ตรวจราชการ ก.อุตฯ ลงพื้นที่ศึกษาดูงานอุตสาหกรรมเกษตรแปรรูปผลไม้ตามฤดูกาล จ.ตราด
หัวหน้าผู้ตรวจราชการ ก.อุตฯ ลงพื้นที่ศึกษาดูงานอุตสาหกรรมเกษตรแปรรูปผลไม้ตามฤดูกาล ณ บริษัท S.K Frozen & Freeze dry co.ltd ต.แสนตุ้ง อ.เขาสมิง จ.ตราด
วันที่ 25 มกราคม 2561 เวลา 16.35 น นายสุรพล ชามาตย์ หัวหน้าผู้ตรวจราชการกระทรวงอุตสาหกรรม พร้อมด้วย อุตสาหกรรมจังหวัดตราด ฉะเชิงเทรา นครนายก ปราจีนบุรี สระแก้ว ผู้แทนอุตสาหกรรมจังหวัดระยอง ผู้อํานวยการกองยุทธศาสตร์และแผนงาน และ ผู้อํานวยการกองตรวจราชการ สํานักงานปลัดกระทรวงอุตสาหกรรม ผู้อํานวยการศูนย์ส่งเสริมอุตสาหกรรมภาคที่ 9 ลงพื้นที่ศึกษาดูงานอุตสาหกรรมเกษตรแปรรูปผลไม้ตามฤดูกาล เช่น ทุเรียน มังคุด พร้อมทั้งการพัฒนาเป็นผลิตภัณฑ์ข้าวเหนียวมะม่วง และผลิตภัณฑ์ข้าวเหนียวทุเรียน ด้วยวิธี Freeze Dried โดยในอนาคตคาดว่าจะมีการผลิตผลิตภัณฑ์จากเปลือกมังคุดอีกด้วย ณ บริษัท S.K Frozen & Freeze dry co.ltd ต.แสนตุ้ง อ.เขาสมิง จ.ตราด
รัฐบาลไทย-ข่าวทำเนียบรัฐบาล-การผ่อนคลายในระยะที่ 5 สถานประกอบการประเภทห้างสรรพสินค้า ศูนย์การค้า คอมมิวนิตีมอลล์ ยังคงจำกัดเวลาเปิดหรือปิดหรือไม่ ??
วันพฤหัสบดีที่ 2 กรกฎาคม 2563
การผ่อนคลายในระยะที่ 5 สถานประกอบการประเภทห้างสรรพสินค้า ศูนย์การค้า คอมมิวนิตีมอลล์ ยังคงจํากัดเวลาเปิดหรือปิดหรือไม่ ??
การผ่อนคลายในระยะที่ 5 สถานประกอบการประเภทห้างสรรพสินค้า จํากัดเวลาเปิดหรือปิดหรือไม่ ??
Q :การผ่อนคลายในระยะที่ 5 สถานประกอบการประเภทห้างสรรพสินค้า ศูนย์การค้า คอมมิวนิตีมอลล์ ยังคงจํากัดเวลาเปิดหรือปิดหรือไม่??
A :ไม่ โดยสถานประกอบการประเภทห้างสรรพสินค้า ศูนย์การค้า คอมมิวนิตีมอลล์ ทุกแห่ง สามารถเปิดได้โดยไม่จํากัดเวลาซึ่งให้กลับไปในรูปแบบเดิมทั้งหมด แต่ทั้งนี้ยังคงต้องมีมาตรการป้องกันการแพร่ระบาดของไวรัสโควิด-19 ต่อไป
รัฐบาลไทย-ข่าวทำเนียบรัฐบาล-รมว.พม. ให้การต้อนรับคณะครูและเยาวชนจากโครงการพลังเยาวชนไทยในนอร์เวย์เยือนแผ่นดินแม่ เนื่องในโอกาสเข้าเยี่ยมคารวะ พร้อมเน้นย้ำให้เด็กและเยาวชนทุกคนสำนึกรักบ้านเกิด
วันพฤหัสบดีที่ 6 กรกฎาคม 2560
รมว.พม. ให้การต้อนรับคณะครูและเยาวชนจากโครงการพลังเยาวชนไทยในนอร์เวย์เยือนแผ่นดินแม่ เนื่องในโอกาสเข้าเยี่ยมคารวะ พร้อมเน้นย้ําให้เด็กและเยาวชนทุกคนสํานึกรักบ้านเกิด
รมว.พม. ให้การต้อนรับคณะครูและเยาวชนจากโครงการพลังเยาวชนไทยในนอร์เวย์เยือนแผ่นดินแม่ เนื่องในโอกาสเข้าเยี่ยมคารวะ พร้อมเน้นย้ําให้เด็กและเยาวชนทุกคนสํานึกรักบ้านเกิด
วันนี้ (6 ก.ค. 60) เวลา 11.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ให้การต้อนรับคณะครูและเยาวชนจากโครงการพลังเยาวชนไทยในนอร์เวย์เยือนแผ่นดินแม่ จํานวน 30 คน เนื่องในโอกาสที่เข้าเยี่ยมคารวะ ณ ห้องพาเลซ 2 ชั้น 14 โรงแรมปรินซ์ พาเลซ กรุงเทพฯ
พลตํารวจเอก อดุลย์กล่าวว่า โครงการพลังเยาวชนไทยในนอร์เวย์เยือนแผ่นดินแม่ เป็นการดําเนินงาน โดยความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน(ดย.) กับสมาคมภาษาและวัฒนธรรมไทย – นอร์เวย์ และศูนย์การเรียน กศน. เขตเอิสท์โฟลด์ ประเทศนอร์เวย์ ซึ่งเป็นหน่วยงานในประเทศนอร์เวย์ ที่ให้ความช่วยเหลือเด็กและเยาวชนไทยที่เดินทางติดตามครอบครัวไปพํานักในประเทศนอร์เวย์ เพื่อให้สามารถปรับตัวและดําเนินชีวิตอยู่ในสังคมใหม่ได้อย่างมีความสุข โดยการดําเนินงานทางด้านศิลปวัฒนธรรม การสอนภาษาไทยและนอร์เวย์ รวมทั้งการจัดทําโครงการค่ายพลังเยาวชนไทยในนอร์เวย์
พลตํารวจเอก อดุลย์กล่าวต่อไปว่า สําหรับโครงการพลังเยาวชนไทยในนอร์เวย์เยือนแผ่นดินแม่ จัดขึ้นเพื่อให้ผู้เข้าร่วมโครงการได้เรียนรู้ศิลปวัฒนธรรมไทย พัฒนาศักยภาพให้มีภาวะผู้นํา และรู้จักการทํางานเป็นทีม โดยสร้างความตระหนักและเกิดจิตสํานึกรักความเป็นไทย รวมทั้งนําความรู้และประสบการณ์ที่ได้รับไปปรับใช้และเผยแพร่ต่อไป ซึ่งมีผู้เข้าร่วมโครงการทั้งหมด 30 คน แบ่งเป็นเด็กและเยาวชน 21 คน อายุระหว่าง 15 – 22 ปี ครูอาสาและคณะทํางานของศูนย์การเรียน กศน. เขตเอิสท์โฟลด์ และสมาคมภาษาและวัฒนธรรมไทย 9 คน ทั้งนี้ โครงการดังกล่าว ประกอบด้วยกิจกรรมสําคัญ อาทิ การทัศนศึกษา การเยี่ยมชมสถานที่สําคัญทางประวัติศาสตร์ การทํากิจกรรมจิตอาสาร่วมกับเยาวชนท้องถิ่น และการบรรยายและอภิปรายทางวิชาการ เป็นต้น ซึ่งจัดขึ้นระหว่างวันที่ 4 – 14 กรกฎาคม 2560 ณ กรุงเทพมหานคร และต่างจังหวัด ได้แก่ จังหวัดนนทบุรี ปทุมธานี พระนครศรีอยุธยา เพชรบุรี และนครปฐม
"การเข้าร่วมของเด็กเยาวชนในโครงการครั้งนี้ นับเป็นโอกาสอันดีที่ได้เดินทางกลับมาเยือนประเทศไทยอันเป็นบ้านเกิด และได้แลกเปลี่ยนเรียนรู้ประสบการณ์และวิถีชีวิตความเป็นอยู่ ทั้งด้านสังคม ศิลปวัฒนธรรม และประเพณี ซึ่งเป็นการส่งเสริมและเพิ่มพูนทั้งความรู้ ความเข้าใจ และประสบการณ์ที่เป็นประโยชน์และสามารถนําไปปรับใช้กับตนเองต่อไป ทั้งนี้ ขอให้ทุกคนที่เข้าร่วมโครงการฯ มีความรักและความผูกพันกับประเทศไทยซึ่งเป็นแผ่นดินแม่ และถ้าทุกครั้งที่มีโอกาส ขอให้ทุกคนเดินทางกลับประเทศไทย เพื่อสํานึกรักบ้านเกิด”พลตํารวจเอก อดุลย์กล่าวในตอนท้าย